(Ken ni OTIL)
Aggaraw manen ti bulbulong. Madamdama
magangtanen ti bombilia a manglapped
panagsaknap sipnget. Sakayam manen ti
34 ti tawennan a Suzuki 125 a mapan
sumakada sangabotelia a kumugtar
nga isu ti in-inutem nga ipadalan
karabukob a mawaw. Madamdama
saanton a gagangay ti kapigsa ti
karaoke a mangipatayab kanta
ti Juan de la Cruz band. Sabayannakanton
tay asom a ni Nasty Mac a mangkanta iti
Knock on Wood ni Victor Wood. Mapisang
manen ti ulimek iti Kurruoy. Daytoy
laengen liwliwam ta napukawmon bileg
a saan a mapatumba ti agua de pataranta.
Maysa laengen a bote ti kabaelam sipud
addan da Is, Len, Sula ken Abbin. Dimon
nakasango da Abat, Tinoy, Balu ken Kikok.
sa ita dimteng manen ni Dowap nga
agdildilat no ibagam ti baka. Ti
iliblibasmo nga igatang stallion,
wafer itan ti isangpetmo. Ngem ita
a sardam itagaymo latta ta kumugtar
ta itangadko met toy San Mig Light. Ta
inkanton maturog, agurok. Masapanto
manen a riingennaka ti garakgak ni Dowap.
Ngem sakbayna sayaatem a templaen ta
baradibud ta dinto kas iti di
napagustuan ti idiar ni bumaket
no malipatam a bugguongan ti sidaen.
Mancielito S. Tacadena
Namruangan, Cabugao,
2732 Ilocos Sur
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn vec_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn srd_Latn min_Latn pag_Latn